b"\n_START_ARTICLE_\nQuentin Bryce\n_START_SECTION_\nBakgrunn\n_START_PARAGRAPH_\nBryce ble f\xc3\xb8dt Quentin Strachan i Brisbane, men tilbrakte mesteparten av barndommen i sv\xc3\xa6rt sm\xc3\xa5 landlige byer, som Ilfracombe, et tettsted med omtrent 270 innbyggere. Bryce fullf\xc3\xb8rte utdannelsen sin ved University of Queensland, der hun ble jurist.\n_START_SECTION_\nKarriere\n_START_PARAGRAPH_\nHun ble ved universitetet og ble det f\xc3\xb8rste kvinnelige fakultetsmedlemmet ved universitetet._NEWLINE_Bryce markerte seg ofte hva gjaldt temaet kvinner. I 1978 ble hun medlem av The National Women's Advisory Council, og hun fikk flere liknende stillinger, blant annen som f\xc3\xb8rste direkt\xc3\xb8r for Queensland Women's Information Service, direkt\xc3\xb8r for Queensland-grenen av Human Rights and Equal Opportunity Commission og den f\xc3\xb8derale Sex Discrimination Commissioner i 1988. For sin innsats for samfunnet har hun f\xc3\xa5tt flere utmerkelser, deriblant Order of Australia i 1988 og Johanniter-ordenen i 2003.\n_START_SECTION_\nGuvern\xc3\xb8r\n_START_PARAGRAPH_\nBryce ble utnevnt til guvern\xc3\xb8r i Queensland i 2003. Hennes innsats var ikke uten kontroverser, ettersom hun avsatte en eldre embetsmann og fikk flere andre til \xc3\xa5 slutte kort etter at hun ble innsatt. Det ble ogs\xc3\xa5 oppstyr da hun brukte sin offisielle residens til \xc3\xa5 arrangere bryllupet til sin s\xc3\xb8nn Rupert._NEWLINE_Da hun ble utnevnt til Australias 25., og f\xc3\xb8rste kvinnelige, generalguvern\xc3\xb8r ble dette hyllet av flere kvinner rundt om i Australia som et viktig trekk. Imidlertid var det bekymring om at hennes lederstil er vanskelig, ettersom flere embetsmenn ogs\xc3\xa5 har trukket seg etter at hun ble generalguvern\xc3\xb8r ogs\xc3\xa5. Turen til Afrika, som ble sett p\xc3\xa5 som en kampanje for \xc3\xa5 sikre Australia plass i FNs sikkerhetsr\xc3\xa5d, ble ogs\xc3\xa5 kritisert for \xc3\xa5 ha kostet altfor mye. _NEWLINE_I egenskap av generalguvern\xc3\xb8r var hun ordenskansler og var inntil slutten av sin embetsperiode f\xc3\xb8rste f\xc3\xb8lgesvenn av Order of Australia. Hun ble 25. mars 2014 utnevnt til dame av Order of Australia, etter at ordenens \xc3\xb8verste grad var blitt gjeninnf\xc3\xb8rt."